Военният преврат, ръководен от шефа на военновъздушните сили генерал Душан Симович, е извършен на 27 март и принц Павел е заместен от крал Петър ІІ. След няколко дни става ясно, че Симович не е чак толкова голям противник на Оста, както УСО се надява, и Трифунович-Бирчанин заедно с други офицери „обмислят възможността за втори преврат“, макар и до германското нашествие от 6 април нищо да не е направено.